بعضی خاریجی مدیا اورقان‌لاریندا جمهور باشقانی رجب طیب اردوغانین ساغلیغی ایله باغلی یانلیش خبرلر یاییلیب، بون‌لار حقیقته اویغون دئییل.
جمهور باشقانی اردوغان گرگین فعالیت‌دن سونرا استراحت ائتمک اوچون حکیم‌لرین مصلحتی ایله ائوده قالیر.
باشقان یاردیمجیسی فواد اوکتای سؤزوگئدن مؤوضوع ایله باغلی "جمهور باشقانیمیز ایشینی داوام ائتدیره‌جک. اونون چوخ سیخ ایش پروقرامی وار ایدی. هم ده بیر آز سویوقلامیشدی" دئییب.
ایله تیشیم باشقانی فخرالدین آلتون دا سوسیال مدیا حسابیندان جمهور باشقانی اردوغانین ساغلیق وضعیتی ایله باغلی آچیقلاما وئریب: "جمهور باشقانیمیزین ساغلیغی ایله باغلی سسلندیریلن اساس‌سیز ادعا‌لاری بیرمعنا‌لی اولا‌راق رد ائدیریک".
فخرالدین آلتون آچیقلامانی اینگیلیسجه ده پایلاشیب.
عدالت و اینکیشاف پارتیسی‌نین (آک پارتی) سؤزچوسو عمر چلیک ده سوسیال مدیا حسابیندان بئله یازیب: "بعضی خاریجی مطبوعات اورقان‌لاریندا جمهور باشقانیمیزین ساغلیغی ایله ایله باغلی نالاییق یالان خبرلر وار. پرزیدنتیمیز وظیفه باشیندا‌دیر. بیر آز دینجلدیک‌دن سونرا یئنی‌دن عینی شکیلده داوام ائده‌جک. دؤولت باشچیمیز بوتون دونیایا، ائله‌جه ده تورک میللتینه آرزولارینا و دعا‌لارینا گؤره تشککورونو بیلدیریر”.
ایله تیشیم باشقانلیغی، دزینفورماسیون ایله موباریزه مرکزی ده سوسیال مدیا حسابیندا آچیقلاما وئریب: "بعضی سوسیال مدیا حساب‌لاریندا یازیلان "پرزیدنت اردوغانین سکته قلبی کئچیره‌رک خسته‌خانایا یئرلشدیریلمه‌سی" خبرلری حقیقتی عکس ائتدیرمیر.
